**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **ΑΡΙΘΜ ΠΡΩΤ : 14147**

 **Λιβαδειά 29/07/2021**

**ΑΠΟΣΠΑΣΜΑ**

Από το πρακτικό της αριθμ.2021-14ης Τακτικής Συνεδρίασης –

ΜΕ ΤΗΛΕΔΙΑΣΚΕΨΗ

του Δημοτικού Συμβουλίου Λεβαδέων

Αριθμός απόφασης  **69**

**ΘΕΜΑ:** Εγκριση αναστολής λειτουργίας της Β΄κατασκηνωτικής περιόδου,( **από** **23/07/2021** **έως**   **01/08/2021** ),της Κατασκήνωσης στη θέση « Παλιομηλιά » Ελικώνα

Στη Λιβαδειά σήμερα την 26η Ιουλίου 2021, ημέρα Δευτέρα και ώρα 19:00 μ.μ , συνήλθε σε συνεδρίαση το Δημοτικό Συμβούλιο του Δήμου Λεβαδέων  **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **με τηλεδιάσκεψη**    κατ ΄εφαρμογή της παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις στο πλαίσιο της ανάγκης περιορισμού της διασποράς του κορωνοϊού»**, καθώς και του άρθρου 1 της υπ αριθμ Δ1α/Γ.Π.οικ.38197/2021 ΚΥΑ (ΦΕΚ 2660/18-6-2021) και ύστερα από την από **13687/22-7-2021**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 26 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Καπλάνης Κων/νος  |
|  |  Μητάς Αλέξανδρος | 2 | Παπαϊωάννου Λουκάς  |
|  | Τσεσμετζής Εμμανουήλ | 3 | Μπαρμπέρης Νικόλαος |
|  | Δήμου Ιωάννης  | 4 | Αλεξίου Λουκάς |
|  | Αποστόλου Ιωάννης | 5 | Πλιακοστάμος Κων/νος |
|  | Σάκκος Μάριος  | 6 | Χέβα Αθανασία (Νάνσυ) |
|  | Νταντούμη Ιωάννα  | 7 | Σπυρόπουλος Δημοσθένης |
|  | Καράβα Χρυσοβαλάντου Βασιλική (Βάλια)  |   |  |
|  | Μερτζάνης Κων/νος  |   |   |
|  |  Γιαννακόπουλος Βρασίδας  |   | Οι οποίοι δεν παρευρέθησαν αν και κλήθηκαν νόμιμα |
|  | Σαγιάννης Μιχαήλ  |   |  |
|  | Πούλου Γιώτα |  |  |
|  | Τόλιας Δημήτριος  |   |  |
|  | Πούλος Ευάγγελος |  |  |
|  | Γαλανός Κων/νος  |  |  |
|  | Φορτώσης  Αθανάσιος |  |  |
|  | Καράλης Χρήστος  |  |  |
|  | Τζουβάρας Νικόλαος |   |  |
|  |  Κοτσικώνας Επαμεινώνδας  |  |  |
|  | Αρκουμάνης Πέτρος |  |  |
|  | Μπράλιος Νικόλαος  |  |  |
|  | Γερονικολού Λαμπρινή  |  |  |
|  | Τσιφής Δημήτριος  |  |  |
|  | Καραμάνης Δημήτριος  |  |  |
|  | Τουμαράς Βασίλειος |  |  |
|  | Κατής Χαράλαμπος |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

 Εισηγούμενος το 7Ο θέμα της υπ αριθμ **13687/22-7-2021**   πρόσκλησης , το οποίο συζητήθηκε στην συνεδρίαση ως 8ο κατά σειρά θέμα, ο Πρόεδρος έθεσε υπόψη των μελών του Δημοτικού Συμβουλίου το από 22/7/2021 Πρακτικό της επιτροπής για την επεξεργασία των αιτήσεων καθώς και για τον έλεγχο και την εποπτεία της δημοτικής κατασκήνωσης, στο οποίο αποφασίσθηκε ομόφωνα η αναστολή της λειτουργίας της 2ης κατασκηνωτικής περιόδου από 23/7/2021 έως 1-8-2021 λόγω πιθανής λοίμωξης από τον κορωνοϊό COVID-19 .

Ακολούθως ο κ. Πρόεδρος ζήτησε από τα μέλη του Δημοτικού Συμβουλίου να τοποθετηθούν σχετικά:

Λαμβάνοντας το λόγο ο κ. Δήμαρχος είπε ότι όπως αναφέρεται και στο σχετικό πρακτικό μετά από μοριακό τεστ στο οποίο υποβλήθηκε το μέλος του προσωπικού που νοσούσε, διαπιστώθηκε ότι τελικά αποδείχθηκε θετικό. Τα υπόλοιπα μέλη του προσωπικού αλλά και τα παιδιά είναι ασφαλή. Μέχρι και την Παρασκευή θα εκδηλωθούν αν υπάρχουν άλλα κρούσματα από τους συμμετέχοντες .Τέλος δήλωσε ότι προτείνεται η αναστολή της Β΄κατασκηνωτικής περιόδου.

Ακολούθως έλαβε το λόγο η επικεφαλής της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ», δημοτική σύμβουλος κα Πούλου, η οποία εξέφρασε την ανησυχία της για τη λειτουργία της κατασκήνωσης και για το πώς μπορεί να εξελιχθεί . Είπε ότι δεν είναι υπερ της συνέχισης της κατασκήνωσης, θεωρώντας ότι αυτή η ανάπαυλα των λίγων ημερών δεν μπορεί να οδηγήσει σε ασφαλή συμπεράσματα. Δεν μπορεί να είμαστε σίγουροι ειδικά όταν υπάρχουν πληροφορίες για διπλασιασμό κρουσμάτων από την ιατρική επιστήμη.

Λαμβάνοντας το λόγοο επικεφαλής της δημοτικής παράταξης « Λαϊκή Συσπείρωση Λιβαδειάς» κ.Κοτσικώνας Επαμεινώνδας είπε ότι υπάρχει έντονος προβληματισμός και ανησυχία και είναι λογικό να υπάρχει. Κάλεσε τη δημοτική αρχή να λάβει όλα τα απαραίτητα μέτρα με έλεγχο όλων των εμπλεκομένων στην κατασκήνωση, με σκοπό την προστασία όλων όσων συμμετέχουν. Το γενικότερο περιβάλλον είναι θετικό, γιατί μόνο ένα κρούσμα διαπιστώθηκε και κάλεσε τη δημοτική αρχή να μην εγκαταλείψει τις επόμενες κατασκηνωτικές περιόδους.

Κλείνοντας ο κ. Δήμαρχος δήλωσε ότι παρά το άγχος και τη φοβία θέλει να δώσει τη χαρά στα παιδιά που θέλουν να συμμετέχουν στην κατασκήνωση που είναι κουρασμένα λόγω των συνθηκών COVID-19. Τέλος είπε θα γίνουν τα απαραίτητα τεστ πριν μπουν οι συμμετέχοντες της επόμενης κατασκηνωτικής περιόδου και η πορεία θα αποφασισθεί ανάλογα με τα τυχόν κρούσματα που θα εμφανιστούν μέχρι την Παρασκευή . Πάντως για οτιδήποτε προκύψει θα συγκληθεί η επιτροπή και θα ενημερωθούν οι επικεφαλής των παρατάξεων.

Κατόπιν ο Πρόεδρος κάλεσε τα μέλη του Δημοτικού Συμβουλίου να αποφασίσουν σχετικά

 Το Δημοτικό Συμβούλιο αφού άκουσε τα ανωτέρω και έλαβε υπόψη του :

* Την Πράξη Νομοθετικού Περιεχομένου (ΦΕΚ 42/25.02.2020 τεύχος A’): «Κατεπείγοντα μέτρα αποφυγής και περιορισμού της διάδοσης κορωνοϊού».
* την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών, και την με αριθμ. Πρωτ 20930/31-3-2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .
* της παρ.1 της υπ αριθμ. 40/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης
* της παρ. 4 της υπ αριθμ. 163/29-5-2020 (ΑΔΑ: Ψ3ΧΝ46ΜΤΛ6-ΑΨ7) εγκυκλίου του Υπουργείου Εσωτερικών « Ενημέρωση αναφορικά με τη διαδικασία λήψης αποφάσεων των συλλογικών οργάνων των Δήμων» όπου: α) δια ζώσης σύγκλιση του δημοτικού συμβουλίου, εφαρμογή έχουν οι εκδοθείσες υγειονομικές διατάξεις και ειδικότερα το άρθρο 12 της κοινής υπουργικής απόφασης αριθ. Δ1α/ ΓΠ. οικ. 30612/16-05-2020 (Β’ 1869) και η παρ. 3 του άρθρου14 της κοινής υπουργικής απόφασης αριθ. Δ1α/Γ.Π.οικ. 32009/23-05-2020 (Β’ 1988) , ενώ και οι συνεδριάσεις εξακολουθούν να πραγματοποιούνται κεκλεισμένων των θυρών.
* Την παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις ρυθμίσεις στο πλαίσιο της ανάγκης περιορισμού της διασποράς του κορωνοϊού».**
* την με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛ-004) εγκύκλιο του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr»
* Την παρ 3 του άρθρου 1 Δ1α/Γ.Π.οικ.38197/2021 ΚΥΑ (ΦΕΚ 2660/18-6-2021)
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 και την παρ. 9 του άρθρου 266 του ν. 3852/2010 όπως ισχύει
* Το από 22-7-2021 Πρακτικό της επιτροπής για την επεξεργασία των αιτήσεων καθώς και για τον έλεγχο και την εποπτεία της δημοτικής κατασκήνωσης, που είχε διανεμηθεί
* Την υπ αριθμ. 27/24-3-2021 απόφαση του Δημοτικού Συμβουλίου
* Την υπ αριθμ. 55/2021 (ΑΔΑ: 6Ο0ΔΩΛΗ-1ΩΒ) Απόφαση του Δημοτικού Συμβουλίου
* Την μεταξύ των μελών συζήτηση σύμφωνα με τα πρακτικά
* Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

 **ΑΠΟΦΑΣΙΖΕΙ ΟΜΟΦΩΝΑ**

 Εγκρίνει την αναστολή λειτουργίας της 2ης κατασκηνωτικής περιόδου που θα πραγματοποιείτο από 23/7/2021 έως 1-8-2021, λόγω διαπιστωμένου κρούσματος από τον κορωνοϊό COVID-19.

Κατά τα λοιπά ισχύουν ως έχουν η υπ αριθμ. 27/24-3-2021 και ηυπ΄αριθμ. 55/2021 (ΑΔΑ: 6Ο0ΔΩΛΗ-1ΩΒ) αποφάσεις του Δημοτικού Συμβουλίου

. **Η απόφαση πήρε τον αριθμό 69**

 **Ο Πρόεδρος του Δ.Σ.**

 **Μητάς Αλέξανδρος**

 **ΤΑ ΜΕΛΗ**

|  |  |  |  |
| --- | --- | --- | --- |
| 1 |  | Τσεσμετζής Εμμανουήλ |  ΠΙΣΤΟ ΑΠΟΣΠΑΣΜΑ |
| 2 |  | Δήμου Ιωάννης  |  Λιβαδειά αυθημερόν  |
| 3 |  | Αποστόλου Ιωάννης |  Ο Δήμαρχος Λεβαδέων |
| 4 |  | Σάκκος Μάριος  |  |
| 5 |  | Νταντούμη Ιωάννα  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 6 |  | Καράβα Χρυσοβαλάντου Βασιλική (Βάλια)  |  |
| 7 |  | Μερτζάνης Κων/νος  |  |
| 8 |  |  Γιαννακόπουλος Βρασίδας  |  |
| 9 |  | Σαγιάννης Μιχαήλ  |  |
| 10 |  | Τσεσμετζής Εμμανουήλ |  |
| 11 |  | Πούλου Γιώτα  |  |
| 12 |  |  Γαλανός Κων/νος  |  |
| 13 |  | Τόλιας Δημήτριος  |  |
| 14 |  | Πούλος Ευάγγελος |  |
| 15 |  |  Τζουβάρας Νικόλαος  |  |
| 16 |  | Φορτώσης Αθανάσιος |  |
| 17 |  | Καράλης Χρήστος  |  |
| 18 |  | Κοτσικώνας Επαμεινώνδας |  |
| 19 |  | Αρκουμάνης Πέτρος   |  |
| 20 |  | Μπράλιος Νικόλαος |  |
| 21 |  | Γερονικολού Λαμπρινή |  |
| 22 |  | Τσιφής Δημήτριος |  |
| 23 |  |  Καραμάνης Δημήτριος |  |
| 24 |  | Τουμαράς Βασίλειος  |  |
| 25 |  | Κατής Χαράλαμπος  |  |